**РЕПУБЛИКА СРБИЈА**

**АП ВОЈВОДИНА**

**OПШТИНА ЖИТИШТЕ**

**ОДЕЉЕЊЕ ЗА ПРИВРЕДУ, УРБАНИЗАМ, ПУТНУ ПРИВРЕДУ, СТАМБЕНЕ И КОМУНАЛНЕ ПОСЛОВЕ И ЗАШТИТУ ЖИВОТНЕ СРЕДИНЕ**

**КОМУНАЛНА ИНСПЕКЦИЈА**

**ГОДИШЊИ ПЛАН**

**ИНСПЕКЦИЈСКОГ НАДЗОРА**

**ЗА 2023. ГОДИНУ**

Житиште, новембар 2022.

**УВОД**

Годишњи план инспекцијског надзора Одељења за привреду, урбанизам, путну привреду, стамбене и комуналне послове и заштиту животне средине Општинске управе Житиште за 2020.годину, донет је у складу са чланом 10. Закона о инспекцијском надзору (“Сл.гласник РС”, број 36/2015, 44/2018 - др. закон и 95/2018).

Годишњи план инспекцијског надзора садржи општи приказ задатака и послова у 2023. години, непосредне примене закона и других прописа, те праћење стања на територији општине Житиште у комуналној области.

Сврха доношења Плана инспекцијског надзора Одељења за привреду, урбанизам, путну привреду, стамбене и комуналне послове и заштиту животне средине – комунална инспекција- је повећање ефективности и транспарентности, као и јачање поверења грађана у локалну самоуправу Општине Житиште и:

* непосредну примену закона и других прописа,
* спровођење инспекцијског надзора, и решавања у управним стварима у првом степену,
* праћење стање и предлагање мера за унапређење стања на терену,
* превентивно деловање инспекције као једно од средстава остварења циља инспекцијског надзора;

Одељење за привреду, урбанизам, путну привреду, стамбене и комуналне послове и заштиту животне средине ОУ Житиште – комунална инспекција - обавља послове на територији општине Житиште са седиштем у Житишту, Цара Душана бр.15.

Годишњи план инспекцијског надзора, садржи опште и специфичне циљеве које је потребно остварити, задатке програмске активности које је потребно спровести како би се ти циљеви остварили, индикаторе резултата тј. начин на који се мере остварени задаци односно програмске активности, рокови у којима се задаци односно активности морају обавити, одговорност за спровођење активности односно задатака, врсту активности и др.

Циљеви Годишњег плана инспекцијског надзора су непосредна примена закона и других прописа тј. планираних мера и активности превентивног деловања инспекције и планираних мера и активности за спречавање обављања делатности и вршења активности нерегистрованих субјеката, очекивани обим ванредних инспекцијских надзора у периоду у коме ће се вршити редовни инспекцијски надзор, као и друге елементе од значаја за планирање и вршење инспекцијског надзора.

Годишњи план инспекцијског надзора садржи податке и о специфичним циљевима који се планирају остварити у 2023. години, а који су везани за Програмске активности Одељења за привреду, урбанизам, путну привреду, стамбене и комуналне послове и заштиту животне средине – комунална инспекција, одговорност за реализацију задатака и активности и у ком року их треба реализовати.

Инспекцијски надзори и службене контроле спроводе се употребом метода и техника како је прописано законским и подзаконским актима који су темељ за поступање инспекције, уз обавезно коришћење контролних листа.

Послове из надлежности комуналне инспекције врше инспектори. Инспектор је самосталан у раду у границама овлашћења утврђених законом и одлукама Општине Житиште, а за свој рад је лично одговоран. Инспектор има право и дужност да у вршењу инспекцијског надзора:

* Изврши увид у јавне исправе и податке из регистара и евиденција које воде надлежни државни органи, органи аутономне покрајине и органи јединице локалне самоуправе и други имаоци јавних овлашћења ако су неопходни за инспекцијски надзор, а није могао да их прибави по службеној дужности, и да их копира, у складу са законом;
* Изврши увид у личну или другу јавну исправу са фотографијом која је подобна да се идентификују овлашћена лица у надзираном субјекту, друга запослена или радно ангажована лица, физичка лица која су надзирани субјекти, сведоци, службена лица и заинтересована лица, као и физичка лица затечена на месту надзора;
* Узима писане и усмене изјаве надзираних субјеката - физичких лица и заступника, односно овлашћених лица у надзираном субјекту - правном лицу и других запослених или радно ангажованих лица, сведока, службених лица и заинтересованих лица, и да их позива да дају изјаве о питањима од значаја за инспекцијски надзор;
* Наложи да му се у одређеном року ставе на увид пословне књиге, општи и појединачни акти, евиденције, уговори и друга документација надзираног субјекта од значаја за инспекцијски надзор, а у облику у којем их надзирани субјекат поседује и чува;
* Врши увиђај, односно прегледа и проверава локацију, земљиште, објекте, пословни и други нестамбени простор, постројења, уређаје, опрему, прибор, возила и друга наменска превозна средства, друга средства рада, производе, предмете који се стављају у промет, робу у промету и друге предмете којима обавља делатност или врши активност, као и друге предмете од значаја за инспекцијски надзор;
* Узме потребне узорке ради њиховог испитивања и утврђивања чињеничног стања, у складу са посебним законом и прописима донетим на основу закона; Фотографише и сними простор у коме се врши инспекцијски надзор и друге ствари које су предмет надзора;
* Издаје прекршајни налог када је за прекршај у надлежности комуналне инспекције од прекршајних санкција предвиђена једино новчана казна у фиксном износу и подноси захтев за покретање прекршајног поступка, односно пријаву за привредни преступ или кривично дело када оцени да постоји сумња је повредом прописа учињен прекршај, привредни преступ или кривично дело;
* Предузима друге радње ради утврђивања чињеничног стања према Закону о инспекцијском надзору („Сл. Гласник РС“, број 36/15, 44/2018 - др. закон и 95/2018).

Циљ инспекције је да превентивним деловањем или налагањем мера обезбеди законитост и безбедност пословања и поступања надзираних субјеката и спрече или отклоне штетне последице по законом и другим прописом заштићена добра, права и интересе.

**Однос извршених редовних и ванредних надзора**

* **редован- планиран** - врши се према годишњем плану инспекцисјког надзора свакодневно
* **ванредан**- врши се: када је неопходно да се, сагласно делокругу инспекције, предузму хитне мере ради спречавања или отклањања непосредне опасности по живот или здравље људи, имовину, права и интересе запослених и радно ангажованих лица, привреду, животну средину, биљни или животињски свет, јавне приходе, несметан рад органа и организација, комунални ред или безбедност; када се после доношења годишњег плана инспекцијског надзора процени да је ризик висок или критичан или промене околности; када такав надзор захтева надзирани субјекат; када се поступа по представци правног или физичког лица (пријаве грађана, телефонски позиви и електронским путем)
* **мешовити** – врши се: истовремено као редовни и ванредни надзор код истог надзираног субјекта, када се предмет редовног и ванредног инспекцијског надзора инспекцијског надзора делимично или у целости поклапају или су повезани
* **допунски** - врши се по службеној дужности или поводом захтева надзираног субјекта, ради утврђивања чињеница које су од значаја за инспекцијски надзор, а које нису утврђене у редовном, ванредном или контролном инспекцијском надзору, с тим да се може извршити само један допунски инспекцијски надзор, у року који не може бити дужи од 30 дана од окончања редовног, ванредног или контролног инспекцијског надзора
* **контролни** - врши се ради утврђивања извршених мера које су предложене или наложене над надзираним субјектом у оквиру редовног или ванредног инспекцијског надзора

Канцеларијски инспекцијски надзор врши се у службеним просторијама инспекције, увидом у акте, податке и документацију надзираног субјекта.

Теренски инспекцијски надзор врши се изван службених просторија инспекције, на лицу места и састоји се од непосредног увида у земљиште, објекте, постројења, уређаје, просторије, возила и друга наменска превозна средства, предмете, робу и друге предмете, акте и документацију надзираног субјекта.

**ОРГАНИЗАЦИОНА СТРУКТУРА**

|  |
| --- |
| **НАЧЕЛНИК ОПШТИНСКЕ УПРАВЕ** |

|  |
| --- |
| **Руководилац Одељења** |

|  |  |  |  |  |  |  |
| --- | --- | --- | --- | --- | --- | --- |
| **Имовинско правни послови** | **Послови обједињене процедуре и озакоњење објеката** | **Управно стамбени послови** | **Послови урбанизма** | **Градитељски и комунално стамбени послови** | **Послови заштите животне средине** | **Статистичко евиденциони посливи у пољопривреди и закуп пољопривредног земљишта у државној својини** |
| **1 извршилац** | **1 извршилац** | **1 извршилац** | **1 извршилац** | **1 извршилац** | **1 извршилац** | **1 извршилац** |

|  |
| --- |
| **Инспекција** |

|  |  |  |
| --- | --- | --- |
| **Комунална инспекција** | **Инспекција за заштиту животне средине** | **Грађевинска инспекције** |
| **2 извршиоца** | **1 извршилац** | **1 извршилац** |

Осим планираних активности које се спроводе овим Планом, а везане су за инспекцијски надзор, едукацију, предвиђене састанке, извршење управних мера и контролу истих у оквиру рада комуналне инспекције, спроводе се и непланиране активности за које је такође потребно планирати време.

Непланиране активности се одмах извршавају, а односе се на пријаве грађана, усменим, писменим или електронским путем, као и непосредним запажањем инспектора на терену.

**КОМУНАЛНА ИНСПЕКЦИЈА**

|  |  |
| --- | --- |
| **Укупан број дана у години** | **365** |
| **Викенди** | **105** |
| **Годишњи одмори** | **33 + 30** |
| **Празници** | **10** |
| **УКУПНО РАДНИХ ДАНА** | **217+220** |
| **Редован инспекцијски надзор** | **9+8** |
| **Ванредни инспекцијски надзор** | **30+30** |
| **Саветодавне посете** | **50+50** |
| **Административни послови** | **40+40** |
| **Едукација** | **5+5** |
| **Састанци** | **3** |

**Правни основ:**

**ЗАКОНИ**

1. Закон о комуналним делатностима (“Сл. гласник РС”, бр. 88/11, 104/2016 и 95/2018)
2. Закон о инспекцијском надзору (“Сл. гласник РС”, бр. 36/15, 44/2018 - др. закон и 95/2018)
3. Закон о општем управном поступку (“Сл. гласник РС”, бр. 18/2016 и 95/2018 - аутентично тумачење)
4. Закон о прекршајима (“Сл. гласник РС”, бр. 65/2013, 13/2016 и 98/2016 – одлука УС)
5. Закон о становању и одржавању зграда (“Сл.гласник РС” , бр.104/16)

**УРЕДБЕ И ДРУГИ ПОДЗАКОНСКИ АКТИ**

* Правилника о условима и начину поступања са посмртним остацима умрлог лица (“Сл. гласник РС” 96/16)

**ОДЛУКЕ СКУПШТИНЕ ОПШТИНЕ ЖИТИШТЕ**

1. Одлука о комуналном инспекцијском надзору („Службени лист Општине Житиште“ број 5/20)
2. Одлука о општем уређењу насељених места и комуналном реду(„Сл.лист општине Житиште“, бр.55/21);
3. Одлука о условима и начину организовања послова у вршењу комуналне делатности испоруке и одвођење вода („Сл.лист општине Житиште“, бр.7/10, 47/13, 5/17, 34/17 и 30/18, 9/22);
4. Одлука о одређивању комуналних делатности од локалног интереса и начину поверавања комуналне делатности („Сл.лист општине Житиште“, бр.7/10, 5/17 и 34/17);
5. Одлука о одржавању комуналне хигијене („Сл.лист општине Житиште“, бр.7 /10, 5/17 и 34/17);
6. Одлука о радном времену угоститељских, трговинских и осталих објеката, („Сл.лист општине Житиште“, бр.3/03, 9/05, 3/06, 5/17 и 34/17);
7. Одлука о постављању привремених објеката на територији општине Житиште („Сл.лист општине Житиште“, бр. 11/18);
8. Одлука о димничарским услугама („Сл.лист општине Житиште“, бр.9/22);
9. Одлука о обављању комуналне делатности зоохигијене („Сл.лист општине Житиште“, бр.23/16, 5/17, 34/17, 35/2019, 35/20);
10. Одлука о спровођењу превентивне дезинфекције, дезинсекције и дератизације у општини Житиште („Сл.лист општине Житиште“ бр.7/11, 5/17 и 34/17);
11. Одлука о условима и начину снабдевања топлотном енергијом („Сл.лист општине Житиште“ бр. 34/17);
12. Одлука о уређивању и одржавању гробаља и сахрањивању („Сл.лист општине Житиште“, бр.26/14, 34/17 и 25/19);
13. Одлука о начину држања домаћих животиња на територији Општине Житиште („Сл.лист општине Житиште“ ,бр.7/10 и 34/17),
14. Одлука о обављању комуналне делатности градског и приградског превоза на територији општине Житиште („Сл.лист општине Житиште“ бр.24/2022),
15. Одука о улицама, општинским путевима и некатегорисаним путевима на територији општине Житиште („Сл.лист општине Житиште“ бр.16/22);
16. Одлука о локалним комуналним таксама(„Сл. лист општине Житиште“ број 47/13; 5/17 и 13/19);
17. Одлука о боравишној такси („Сл. лист општине Житиште“ број 7/21).
18. Одлука о општем кућном реду у стамбеним и стамбено-пословним зградама на територији општине Житиште („Сл. лист општине Житиште“ број 39/17).
19. Одлука о одређивању локација за продају робе ван пословног простора на територији Општине Житиште („Сл. лист општине Житиште“ број 25/17, 34/17 и 7/21).
20. Одлука о начину управљања локацијама за продају робе ван пословног простора на територији Општине Житиште („Сл. лист општине Житиште“ број 30/17).
21. Одлука о начину паркирања возила и коришћења јавних паркиралишта на територији Општине Житиште („Сл. лист општине Житиште“ број 13/19, 35/19).
22. Одлука о такси превозу на територији општине Житиште („Сл. лист општине Житиште“ број 28/21).
23. Одлука о одржавању јавниох зелених површина („Сл. лист општине Житиште“ број 55/21).
24. Одлука о обезбеђивању јавног осветљења („Сл. лист општине Житиште“ број 55/21).
25. Одлука о заштити усева и засада на пољопривредном земљишту од пољске штете („Службени лист Општине Житиште“, број 14/2009)

**АКТИВНОСТИ У ОКВИРУ ПОСЛОВНОГ ПРОЦЕСА**

1. Надзор над радом ЈКП и привредних друштава који обављају комуналну делатност:
   1. контрола спровођења програма обављања комуналних делатности јавних предузећа,
   2. надзор над извршењем квалитета обављања комуналних делатности;
2. Надзор над спровођењем општих услова одржавања комуналног реда и мера за њихово спровођење на основу Закона и прописа из области комуналне делатности којима су уређени услови и начин обављања комуналних делатности и то:

* одржавања чистоће у насељеном месту,
* одвожења и депоновања смећа;
* одржавања зелених и рекреативних површина;
* обављања делатности одржавања гробља и сахрањивања;
* послова зоохигијенске службе;
* пружања пијачних услуга;
* одржавања улица, путева и других јавних површина у граду;
* пружања услуга снабдевања водом и одвођења и пречишћавања отпадних вода;
* пружања услуга снабдевања топлотном енергијом,
* држања домаћих животиња;
* спровођења Одлуке о локалним комуналним таксама;
* спровођења кућног реда;
* одржавања споменика и других амбијенталних скулптура;
* придржавања прописаног радног времена угоститељских, трговинских, занатских и других објеката;
* постављање,уклањање и начин коришћења мањих монтажних објеката и
* надзор над испуњеношћу услова за обављање такси превоза

1. Надзор над спровођењем дела Закона о трговини као поверене послове локалној самоуправи и то у области трговине ван продајног објекта, осим даљинске трговине као и у погледу истицања придржавања радног времена и истицања пословног имена. У поступку инспекцијског надзора комунални инспектор има иста овлашћења као и тржишни инспектор.

|  |  |  |  |  |
| --- | --- | --- | --- | --- |
| Редни  број | Област надзора | Активност | Учесталост/период  инспекцијског надзора | Степен  ризика |
|  | Спровођење Закона  и Одлука СО Житиште у комуналној области | Инспекцијским  надзором на терену и у  службеним просторијама инспекције  (увидом у акте, податке и документацију надзираног субјекта), превентивно деловање, издавање акта о примени прописа, откривање нерегистрованих субјеката и мере према њима, мере за отклањање незаконитости, посебне мере наредбе, забране и заплене, сарадња са другим надлежним  инспекцијама и  правосудним органима, тужилаштвом и МУП-ом. | Континуирано и по потреби |  |

|  |  |  |  |  |
| --- | --- | --- | --- | --- |
| 1. | Одлука о општем  уређењу насељених места и комуналном реду | Контрола одржавања и заштита комуналних и других одлуком дефинисаних  објеката и радњи  *(сва насељена места)* | Континуирано и по потреби | Средњи  степен |
| *Редован/Ванредни инспекцијски надзор* |
| 2. | Одлука о условима  и начину организовања послова и вршењу комуналне делатности  испоруке и одвођења вода | Пречишћавање и одвођење атмосферских и отпадних вода  *(домаћинства – канализација и септичке јаме – сва насељена места)* | Континуирано и по потреби  *Ванредни инспекцијски надзор* | Средњи  степен |
| 3. | Одлука о одређивању комуналних делатности од локалног интереса и начину управљања комуналне делатности | Надзор над радом  ЈКП и привредних друштава који обављају комуналну делатност:  - контрола спровођења програма обављања  комуналних делатности јавних предузећа,  - надзор над извршењем квалитета обављања  комуналних делатности; | Континуирано и по потреби, а најмање 2 пута годишње  *Редован инспекцијски надзор* | Средњи  степен |
| 4. | Одлука о одржавању комуналне хигијене | - јавне површине и  јавни објекти  -комунални отпад -  одлагање  -раскопавање јавних површина  -јавне зелене површине  -ограђивање градилишта  -друге радње дефинисане Одлуком  *(сва насељена места)* | Континуирано и по потреби  *Редован/Ванредни инспекцијски надзор* | Средњи  ризик |
| 5. | Одлука о радном времену угоститељских, трговинских и осталих објеката | Контрола истицања и придржавања радног времена  *(привредни субјекти у свим насељеним местима)* | Континуирано и по потреби  *Редован инспекцијски надзор* | Средњи  ризик |
| 6. | Одлука о постављању привремених објеката | - киосци  - летње и зимске баште  - тезге  - слободно стојеће и зидне витрине  - расхладни уређаји  - уређај за кокице и друге печењарске производе  -објекти за извођење забавног програма  -рекламни панои  -покретни урбани мобилијар и други објекти  *(сва насељена места)* | Континуирано од краја априла до краја октобра месеца текуће године  *Редован/ванредан инспекцијски надзор* | Средњи ризик |
| 7. | Одлука о начину држања домаћих животиња на територији Општине Житиште | -Држање домаћих животиња  -објекти за држање животиња  (најћеше по представци грађана) | Континуирано  *Ванредни инспекцијски надзор* | Средњи ризик |
| 8. | Одлука о уређењу и  одржавању гробаља и сахрањивање | Представке грађана | Континуирано  *Ванредни инспекцијски* надзор | Висок  ризик |
| 9. | Одлука о општем кућном реду у стамбеним и стамбено-пословним зградама на територији општине Житиште | Контрола рада управника – професионалних и физичких лица | По  потреби  *Ванредан инспекцијски надзор* | Средњи ризик |
| 10. | Одлука о одређивању локација за продају робе ван пословног простора и Одлука о начину управљања локацијама за продају робе ван пословног простора | -контрола уговора корисника  *(по данима у свим насељеним местима)* | квартално  *Редован инспекцијски надзор* | Низак ризик |
| -контрола управљача (доношење Плана и спровођење истог и обавезе дефинисане Одлуком) | 1 пута годишње  *Редован инспекцијски надзор* |
| 11. | Одлука о начину паркирања возила и коришћења јавних паркиралишта на територији Општине Житиште | -контрола начина паркирања возила  *(сва насељена места, претежно Житиште)* | Континуирано  *Редован инспекцијски надзор* | Низак ризик |
| 12. | Припрема и  спровођење инспекцијских надзора- планирање и усклађивање рада инспектора у  складу са законским прописима | - праћење промена  законских прописа и одлука општине  -израда месечног, шестомесечног годишњег извештаја  -презентација резултата рада путем званичног сајта општине  - достављање обавештења путем сајта грађанима, предузетницима, надзираним субјектима – израда акта о примени прописа | Континуирано |  |
| 13. | Спровођење  редовних, ванредних, мешовитих, допунских, контролних теренских  и канцеларијских инспекцијских надзора комуналној области | -спровођење редовно  планираних инспекцијских надзора у складу са  Годишњим планом инспекцијског  надзора  -спровођење ванредних,  допунских контролних теренских и  канцеларијских инспекцијских надзора | Континуирано у складу са предметним поступком |  |
| 14. | Обука,  оспособљавање, семинари,  едукације у вршењу инспекцијског надзора и примена Закона о инспекцијском надзору | Припрема, планирање,  упућивање, оспособљавање инспектора из области надлежности инспекције |  |  |
| 15. | Превентивно  деловање инспекције | Правовремено  информисање јавности :  -Објављивањем важећих прописа, планова  инспекцијског надзора и контролних листа  -Пружањем стручне и саветодавне подршке надзираном субјекту или лицу које остварује одређена права  - Издавањем обавештења, пружањем стручних савета,превентивних, инспекцијских надзора Примена Закона, уредби,одлука, правилника унадзираном субјекту или у вези са надзираним субјектом  -Предузимање превентивних инспекцијских надзора  -Постављање информација на званичној Web презентацији |  |  |
| 16. | Одлука о заштити усева и засада на пољопривредном земљишту од пољске штете | Процесуирање предмета Прекршајном суду у Зрењанину  на основу докумената достављених од стране пољочувара | По потреби |  |

* Руководилац Одељењаза привреду, урбанизам, путну привреду, стамбене и комуналне послове и заштиту животне средине Општинске управе Житиште извршио је поделу насељених места на оба извршиоца комуналног инспекцијског надзора и то:

- комунални инспектор Свјетлана Марковић врши надзор у следећим насељеним местима: Житиште, Честерег, Торда, Торак, Међа, Бан. Вишњићево.

- комунални инспектор Јована Новаковић: Бан. Двор, Бан. Карађорђево, Српски Итебеј, Нови Итебеј, Хетин, Р. Тополовац.

* Број надзираних субјеката није могуће утврдити тачно јер је њихов број превелик, а посебно гледано на одредбе Одлука о општем уређењу насељених места и комуналном реду.

**ПРЕДЛОЗИ ЗА УНАПРЕЂЕЊЕ РАДА**

Редовна размена искуства између инспекција и других државних органа, сарадња са судским органима, тужилаштвом и полицијом и унапређење рада инспектора - едукације, семинари и стручна усавршавања. Обавезна обука инспектора како би се ускладило поступање и рад инспектора са одредбама Закона у инспекцијском надзору

**ЗАВРШНА НАПОМЕНА**

Одељења за привреду, урбанизам, путну привреду, стамбене и комуналне послове и заштиту животне средине ОУ Житиште – комунална инспекција, задржава право измене и допуне Годишњег плана инспекцијског надзора за 2023. годину.

Годишњи план инспекцијског надзора за 2023. годину ће се редовно ажурирати,

анализирати и контролисати у складу са потребама.

Комунални инспектори

Свјетлана Марковић

Јована Новаковић